APROBACIÓN DEFINITIVA DÁ ORDENANZA DE CREACIÓN DE FICHEIROS DE CARÁCTER PERSOAL
ADMINISTRACIÓN LOCAL — Provincial — Consorcio Provincial de Pontevedra para a Prestaciónde Servizos Contraincendios e Salvamento (Ordenanzas e Regulamentos, 07/01/2016)

Aprobado polo Pleno do Consorcio Provincial de Pontevedra para a Prestación do Servizo contra Incenidos e Salvamento, en sesión ordinaria de data 28 de outubro de 2015 a Ordenanza de creación de ficheros de carácter persoal de Consorcio Provincial de Pontevedra para a Prestación do Servizo contra Incenidos e Salvamento, elevada a definitiva ao non presentarse reclamacións á mesma no período de exposición pública publícase o texto íntegro da mesma ó abeiro do artigo 70.2 da Lei 7/1985, do 2 de abril, Reguladora das Bases do Réxime Local: “Primeiro. Creación de ficheiros. Créanse os ficheiros de datos de carácter persoal do Consorcio Provincial de Pontevedra para a Prestación do Servizo contra Incencios e Salvamento que se sinalan no Anexo I. Segundo. Medidas de seguridade Os ficheiros automatizados que se crean na presente Ordenanza de creación de ficheiros de datos de carácter persoal cumpren as medidas establecidas no Real Decreto 1720/2007, polo que se aproba o Regulamento de Desenvolvemento da Lei Orgánica de Protección de Datos de Carácter Persoal. O Responsable dos ficheiros que figuran no Anexo I é o CONSORCIO PROVINCIAL DE PONTEVEDRA PARA A PRESTACIÓN DO SERVIZO CONTRA INCENDIOS E SALVAMENTO. Os dereitos de acceso, rectificación, oposición ou cancelación poderán exercitarse ante o CONSORCIO PROVINCIAL DE PONTEVEDRA PARA A PRESTACIÓN DO SERVIZO CONTRA INCENDIOS E SALVAMENTO, na seguinte dirección física: Avda. Montero Ríos s/n, CP 36071, Pontevedra. Os ficheiros que se recollen no Anexo I desta Ordenanza rexeranse polas disposicións xerais e instrucións que se detallen para cada un deles, e estarán sometidos, en todo caso, ás normas legais e regulamentarias de rango superior que les sexan aplicables. Terceiro. Publicación De conformidade co artigo 20.1 da Lei Orgánica de Protección de Datos de Carácter Persoal en concordancia co artigo 53.4 do R. D. 1720/2007, do 21 de decembro, polo que se aproba o Regulamento de desenvolvemento da Lei Orgánica 15/1999, do 13 de decembro, de protección de datos de carácter persoal, a presente Ordenanza publicarase no Boletín Oficial da Provincia de Pontevedra. En cumprimento do artigo 55 do R. D. 1720/2007, do 21 de decembro, polo que se aproba o Regulamento de desenvolvemento da Lei Orgánica 15/1999, do 13 de decembro, de protección de datos de carácter persoal, os ficheiros serán notificados para a súa inscripción no Rexistro Xeral de Protección de Datos no prazo de trinta días desde a publicación desta Ordenanza no Boletín Oficial da Provincia de Pontevedra. Cuarto. Entrada en vigor A presente Ordenanza entrará en vigor ó día seguinte o da súa publicación do seu texto íntegro no Boletín Oficial da Provincia de Pontevedra. Contra este acordo poderá interpoñerse Recurso Contencioso-Administrativo a partir da publicación deste anuncio no Boletín Oficial da Provincia, na forma e prazos que establecen as normas reguladoras da devandita xurisdicción. En Pontevedra, a 23 de decembro de 2015.—A Presidenta, Mª del Carmen Silva Rego. — A Secretaria-Interventora, Mª Teresa Escudero Barral.